《栽田行》
宋代·赵蕃

早田栽已成，晚田耕未扁。
风吹苗已长，汝事不可缓。
迩来雨况足，高下通溉灌。
虽云手足瘽，孰愈沟壑患。
自兹日不百，早稻期入爨。
晚禾虽云晚，霜肃但秋半。
我昔山中居，升没每关叹。
及今食官仓，谓得度昏旦。
那知不足饱，过午或空案。
尚言工吟哦，犹说鄙计算。
那知汝田翁，栽种日月断。
但惧政或疵，因之罹水旱。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。